Voit tehdä halutessasi ennakkotarkastuksen autollesi ennen määräaikaiskatsastusta. Seuraavat asiat on hyvä tarkistaa: 1. Renkaat: Kesärenkaiden urasyvyyden on oltava vähintään 1,6 mm ja talvirenkaiden 3,0 mm. Myös ilmanpaineet kannattaa tarkistaa. 2. Jarrut: Tarkista jarrut voimakkaalla jarrutuksella turvallisessa paikassa, jossa ei ole liikennettä. Tarkista myös seisontajarrun toimivuus.  3. Valot: Kaikkien ajoneuvon valojen tulee toimia katsastuksessa. Tarkista valojen toimivuus esimerkiksi heijastavaa ikkunaa tai toista henkilöä apuna käyttäen. Muista tarkistaa myös rekisterikilven valot. 4. Lisävarusteet: vetokoukku ja sen sähköpistoke ovat kunnossa sekä kaikki lisävarusteet on asianmukaisesti kiinnitetty (esim. suksiboksi) 5. Rekisterikilvet ja pakolliset heijastimet löytyvät oikeilta paikoiltaan 6. Varoituskolmio on mukana 7. Äänimerkki toimii 8. Autossa ei ole tiputtavia vuotoja 9. Peilit ja tuulilasi ovat kunnossa 10. Tuulilasinpesunestesäilö ei ole tyhjä ja pyyhkijäsulat ovat kunnossa 11. Avain pysyy virtalukossa moottorin käyntiasennossa 12. Nopeusmittari toimii oikein 13. Kaikki turvavyöt ovat ehjät